приложение на лекарствения продукт.
 Член 41
 Задължения на операторите на еднокопитни животни във връзка с документирането на статута на еднокопитно животно по отношение на това дали е предназначено за клане или е изключено от клане за консумация от човека
 1.След предприемането на мерките, предвидени в член 39, параграф 2, операторът на еднокопитното животно подава уникалния доживотен идентификационен документ до компетентния орган или, когато е приложимо, до органа с делегирани правомощия, или предоставя информацията онлайн, когато е установен такъв достъп до компютърната база данни, в максимален срок от седем дни от датата на подписването на раздел II, част II от образеца на идентификационен документ за еднокопитни животни, установен в част 1 от приложение II.
 2.Държавите членки могат да приемат мерки, за да гарантират, че чрез дерогация от изискванията за операторите, определени в член 29, параграф 2, отговорният ветеринарен лекар:
 а)уведомява компетентния орган или, когато е приложимо, органа с делегирани правомощия за мерките, предприети в съответствие с член 39, параграф 2 и член 40, параграф 1, буква в), и предоставя информацията, необходима за актуализиране на компютърната база данни, в срок от седем дни от датата на полагане на подписа в раздел II, част II от образеца на идентификационен документ за еднокопитни животни, установен в част 1 от приложение II; или
 б)въвежда информацията за мерките, предприети в съответствие с член 39, параграф 2 и член 40, параграф 1, буква в), директно в компютърната база данни, когато е предоставен достъп в съответствие с член 7, параграф 5.
 Член 42
 Ad hoc идентификация на еднокопитни животни в случай на медицинско показание
 1.Когато показание по отношение на еднокопитно животно, което не е идентифицирано в съответствие с член 58, 67 или 68 от Делегиран регламент (ЕС) 2019/2035, изисква лечение с лекарствен продукт, прилаган в съответствие с член 112, параграф 4 от Регламент (ЕС) 2019/6 или съдържащ вещество, включено в списъка, установен в Регламент (ЕО) No 1950/2006 на Комисията, еднокопитното животно се счита за идентифицирано за целите на член 112, параграф 4 или член 115, параграф 5 от Регламент (ЕС) 2019/6, при условие че са спазени условията в параграфи 2—5 от настоящия член.
 2.Преди прилагането на лекарствения продукт, посочен в параграф 1, или непосредствено след прилагането му при животозастрашаваща ситуация, отговорният ветеринарен лекар:
 а)идентифицира еднокопитното животно на място, като имплантира инжектируем транспондер на еднокопитното животно или поставя други физически идентификационни средства на отглеждани сухоземни животни, както е посочено в букви а), б), в) или е) от приложение III към Делегиран регламент (ЕС) 2019/2035, и попълва идентификационния формуляр с данните, предвидени в раздел I, части А и Б от образеца на идентификационен документ за еднокопитни животни, установен в част 1 от приложение II към настоящия регламент;
 б)изключва за постоянно еднокопитното животно от клане за консумация от човека, като въвежда съответното вписване във формуляра за идентификация.
 3.Чрез дерогация от параграф 2, буква б) от настоящия член, изключването на еднокопитното животно от клане за консумация от човека не се изисква при следните условия:
 а)лекарственият продукт, съдържащ вещество от съществено значение, включено в списъка на вещества, установен в Регламент (ЕО) No 1950/2006